****

**Billund Lokalafdeling**

**og Hejnsvig – Vorbasse soldatervenner kreds**

**markerer i år 80 årsdagen for Danmarks befrielse,**

***og det er fredag den 2. maj kl. 19.00 i Vorbasse Sognehus,***

***Kirkegade 19, Vorbasse, hvor vi sætter levende lys i vinduerne.***

**Siden Sognehuset blev opført har vi hvert år markeret befrielsen, og i år bliver det et anderledes og lidt dyrt arrangement, da Steen Herdel kommer denne aften. Han er filmproducent, og har været med til at lave filmen om ”DE HVIDE BUSSER”. Steen vil komme med et oplæg på ca. 20 min, og derefter viser han filmen ca. 1 time. Filmen er ikke en krigsfilm, men er meget relevant, fordi det siger noget om hvad frivillige kan gøre for andre medborgere, og det er den største redningsaktion af frivillige i danmarkshistorien. Der blev reddet ca. 21.000 kz-fanger hjem med busserne.**

**Der skal lyde en stor TAK til Vorbasse-fonden, som har støttet arrangementet.**

**Der er fri entre, men kaffe og varme hveder koster kr. 50,- som betales den aften.**

**Alle er hjertelig velkommen, og tag gerne venner og bekendte med, som kunne have interesse i at høre, og se lidt om den store frivillige indsats lige før d. 4. maj.**

***I marts måned 1945 begyndte store konvojer af busser og andre køretøjer, at køre mod lejre i Tyskland, hvor de samlede afkræftede og udsultede fanger op. Svenske busser samlede fangerne i koncentrationslejren Neuengamme 15 km sydøst for Hamborg. Danske busser hentede fangerne og fragtede dem til den danske grænse, hvor mange skulle videre til Sverige. Svenske busser kørte på benzin, danske på brænde og generator.***

**Der er ingen tilmelding, man møder blot op. Er der evt. spørgsmål, så kan man blot kontakte Kristian Hansen på mail:** **karinogkristian@gmail.com** **tlf. 30128351.**

**Der er teleslyngeanlæg og 2 skrivetolke, så alle kan følge med.**

**Mange venlige hilsner**

**Soldatervenner kredsen og Høreforeningen.**